alexandrainst/scandi-wiki huggingface dataset:
Aldebaran

Aldebaran er den mest lyssterke stjernen i stjernebildet Tyren, og ligger 65 lysår fra Jorden. På grunn av dens plassering i hodet på Tyren, har Aldebaran også blitt kalt «Tyrens øye». Navnet kommer av arabisk al-dabarān som betyr «følgesvenn», fordi stjernen følger stjernehopen Pleiadene over himmelen.

Med en tilsynelatende lysstyrke på 0,87, er Aldebaran den 13. sterkeste stjernen på nattehimmelen. Stjernen ligger på samme linje som stjernehopen Hyadene, som er vår nærmeste stjernehop. Men Aldebaran ligger mye nærmere oss enn Hyadene.

Aldebaran er en K5III-stjerne, som betyr at den er orangefarget, stor og ikke lenger på hovedserien etter at den har uttømt hydrogenet i kjernen. Nå er «drivstoffet» i fusjonsprosessen helium, og stjernen har ekspandert til 44 ganger soldiameteren.

Aldebaran er en dobbeltstjerne, men den andre stjernen, en brun dverg, har bare elleve ganger større masse enn Jupiter.

Aldebaran er lett å finne på himmelhvelvingen. Stjernen er klar og plassert slik at hvis man følger retningen på de tre stjernene i Orions belte videre mot høyre, kommer man rett til Aldebaran.

Aldebaran er tilstrekkelig nær ekliptikken til at den med jevne mellomrom blir okkultert av månen. Okkultasjonene skjer i serier, og disse seriene kommer parvis hvert 18,6. år når månen er nær ekliptikken. En serie på 49 okkultasjoner begynte 29. januar 2015, og vil vare til seriens siste okkultasjon den 3. september 2018. Neste okkultasjonsserie vil begynne i 2033.

NASAs romsonde Pioneer 10, som passerte Jupiter i 1973, har kurs mot Aldebaran, og den vil passere stjernen om litt over to millioner år.

Referanser

Eksterne lenker 
 
 

Stjerner
Artikler i astronomiprosjektet
Crux

Crux kan vise til:

 Crux (radiostasjon) – SIS radiostasjon 
 (Se også artikkel om Ole Snefjellå)
 CRUX - En lettvekts Linuxdistribusjon for 64-biter x86 mikroprosessorer
 Sørkorset (Stjernebilde) kalles også Crux
 Crux er også et musikkalbum fra Grex Vocalis fra år 2000,
og et annet musikkalbum fra Sandra Kolstad fra år 2011
Andalo

Andalo er en kommune i provinsen Trentino, Italia med 1 040 innbyggere i 2007.

Byen ligger på Brenta-Paganella platået mellom Piz Galin (2 442 moh) og Paganella (2 125 moh). Området er en del av naturparken Adamello-Brenta.

Landsbyen ble grunnlagt i Middelalderen og var tidligere delt inn i 13 «masi» (Bortolon, Cadin, Casanova, Clamer, Dos, Fovo, Ghezzi, Melchiori, Monech, Pegorar, Perli, Pont and Toscana).

Andalo er en av de mest kjente turiststedene i provinsen, hovedsakelig på grunn av skianleggene og nærheten til Dolomittene.

Fjelltopper rundt Andalo 
Paganella
 Monte Canfedin
 Monte Gazza
Piz Galin
Brenta-massivet
 Cima Brenta, 3151 moh
 Cima Tosa, 3173 moh
 Croz dell'Altissimo
 Campanile basso
 Altopiano del Pradél

Referanser

Eksterne lenker
  (italiensk) 

Kommuner i provinsen Trento
Kongsberg Automotive

Kongsberg Automotive (KA) er en norsk bildelsprodusent med hovedkontor i Sveits. 

KA ble etablert i 1987, ved at ansatte ved Kongsberg Våpenfabrikk kjøpte ut bildels-divisjonen der. 

Selskapet har fabrikker i 19 land.

Referanser

Eksterne lenker
 

Norske industriselskaper
Etableringer i 1987
Næringsliv i Kongsberg
Betty Ford

Elizabeth Anne «Betty» Bloomer Warren Ford (født 8. april 1918 i Illinois, USA, død 8. juli 2011) var ektefellen til USAs president Gerald Ford og var således USAs førstedame fra 1974 til 1977. 

Hun grunnla Betty Ford Center, som er et rehabiliteringssenter for voksne med narkotika- og alkoholproblemer.

I 1942 giftet hun seg med William C. Warren, som var møbelselger, og som hun hadde kjent siden hun var tolv år gammel. De skilte seg den 22. september 1947. 15. oktober 1948 giftet hun seg med Gerald R. Ford, som senere skulle bli president i USA. De var gift i 58 år og fikk fire barn, født i 1950, 1952, 1956 og 1957.

Referanser

Eksterne lenker 
 
 
 
  Biografi hos National First Ladies' Library
  Biografi hos American President

USAs førstedamer
Visepresidentens ektefelle (USA)
Aktivister fra USA
Rusmiddelavhengighet
Presidentens Frihetsmedalje
Personer fra Chicago
Personer fra Grand Rapids
Vera Zjelikhovskaja

Vera Petrovna Zjelikhovskaja (russisk: Вера Петровна Желиховская, født  i Jekaterinoslav, Russland, i dagens Ukraina, død  i St. Petersburg, Russland) var en russisk forfatterinne og søsteren til Helena Petrovna Blavatsky.

Vera skrev for det meste barnefortellinger, men også fantastiske historier om helter som var i besittelse av hemmelige kunnskaper, deriblant Heinrich Cornelius Agrippa, shamaner og orientalske magikere.

Russiske forfattere
Personer fra Dnipro
Fødsler i 1835
Dødsfall i 1896
Hasseløy

Hasseløy, også kalt Bakarøya, er en øy som ligger vest i sentrum av Haugesund kommune, ved Smedasundet. Øya ligger i gangavstand fra Haugesund sentrum, og har broforbindelse til fastlandet. 

I Haugesund er navnet «Hasseløy» en ren skriftlig størrelse.  I dagligtale heter øya «Bakarøynå». Dette fenomenet går langt tilbake i tid. Sundet mellom Hasseløy og Hauge ble kalt Hasseløysund i vikingsagaene. 

Hasseløy har rundt 1.500 innbyggere. Øya har mye eldre trehusbebyggelse, noe som blir gjengitt som problematisk, da broen over til øya, ikke er konstruert for vekta av dagens brannbiler.  . Oppstår det brann på Hasseløy, må brannbilen tømmes for minst 4.000 liter vann av 10.000 for å kunne krysse broen trygt. 

Hasseløybrua er forøvrig tegnet av arkitekt Erling Viksjø og bygget i 1954.

Referanser 

Haugesund havn
Øyer i Haugesund
Kulturmiljøer av nasjonal interesse
Jack Hickey

John Joseph Hickey (født 4. januar 1887, død 15. mai 1950) var en australsk sportsutøver som deltok i de olympiske leker 1908 i London.

Hickey ble olympisk mester i rugby union under OL 1908 i London. Han var med på laget fra Australasia som vant rugby union. Det var kun to lag som deltok i rugby unionturneringen, et britisk og et lag fra Australasia. Det ble kun spilt én kamp, Australasia vant kampen med 32-3.

OL-medaljer 
 1908  London -  Gull i rugby union  Australasia

Eksterne lenker 
 

Australske rugbyspillere
Olympiske mestere for Australasia
Medaljevinnere under Sommer-OL 1908
Deltakere for Australasia under Sommer-OL 1908
Rugbyspillere under Sommer-OL 1908
Personer fra Sydney
Ray Wise

Ray Wise (født 1949) er en amerikansk skuespiller kjent fra tv-serien Twin Peaks og actionfilmen RoboCop.

Han har medvirket i over 240 film- og tv-produksjoner.

Biografi 
Ray Wise ble født Raymond Herbert Wise i Akron, Ohio. Han tok utdanning ved Kent State University i Kent, Ohio.

Han filmdebuterte i den relativt ukjente filmen Dare the Devil (1969) og fikk året etter en fast rolle i TV-serien Love of Life. Etter flere gjesteopptredener og birolleoppdrag på film fikk han i 1982 rollen som Blair Sullivan i den kjente såpeserien Dallas. Han medvirket i åtte episoder av serien. Samme år spilte han en sentral rolle i grøsserfilmen Swamp Thing. Deretter fulgte en rekke gjesteopptredener i serier som blant annet Days of Our Lives (1983), Blue Thunder (1984), Remington Steele (1984) og The Colbys (1986). I 1987 fikk han rollen som skurken Leon Nash i sciencefiction- og actionthrilleren RoboCop. I 1988 spilte han i syv episoder av såpeserien Knots Landing, og året etter hadde han en gjesteopptreden i serien Star Trek: The Next Generation. Hans karriere nådde nye høyder da han i 1990 fikk rollen som Leland Palmer i tv-serien Twin Peaks. Han gjentok rollen i filmoppfølgeren Twin Peaks: Fire Walk with Me fra 1992.

Wise har etter dette hatt sentrale biroller i filmer som blant annet Blodrød sol (1993), Landspeed (2002) og Peaceful Warrior (2006). Han har også hatt sentrale roller i TV-serier som Second Chances (1993–1994), Savannah (1996–1997), Resurrection Blvd. (2000–2001), 24 (2006), Reaper (2007–2009), Mad Men (2010–2015), Newsreaders (2013–2015), The Young and the Restless (2014–2016) og Fresh Off the Boat (2015–2020).

Han ble tildelt en Daytime Emmy i 2015 for sin rolle i serien The Young and the Restless.

Privatliv 
Ray Wise ble gift for annen gang i 1978 med reklameprodusent Kass McClaskey og har to barn med henne (f. 1985 og 1987).

Referanser

Eksterne lenker 
 

Skuespillere fra USA
Twin Peaks-skuespillere
Personer fra Akron
Emmy-vinnere (Daytime)
Steven St. Croix

Benjamin Banks kjent som Steven St. Croix (født 24. februar 1968 i Los Angeles, California) er en amerikansk pornoskuespiller.

Utvalgt filmografi 
 2005 Pirates
 2008 Pirates II: Stagnetti's Revenge

Eksterne lenker 
 
 
 

Pornofilmskuespillere fra USA
Personer fra Los Angeles
Robert Craig

Robert Robertson Craig (født 1. september 1881 eller 1885, død 5. mars 1935) var en australsk sportsutøver som deltok i de olympiske leker 1908 i London.

Craig ble olympisk mester i rugby union under OL 1908 i London. Han var med på laget fra Australasia som vant rugby union. Det var kun to lag som deltok i rugby unionturneringen, et britiskt og et lag fra Australasia. Det ble kun spilt en kamp, Australasia vant kampen med 32-3.

OL-medaljer 
 1908  London -  Gull i rugby union  Australasia

Eksterne lenker 
 

Australske rugbyspillere
Olympiske mestere for Australasia
Medaljevinnere under Sommer-OL 1908
Deltakere for Australasia under Sommer-OL 1908
Rugbyspillere under Sommer-OL 1908
Personer fra Sydney
Ben English

Ben English  (født   12. august 1964 i Lincolnshire) er en engelsk pornoskuespiller.

Utvalgt filmografi 
 2008 Pirates II: Stagnetti's Revenge

Eksterne lenker 
 
 

Pornofilmskuespillere
Clonmel

Clonmel (irsk Cluain Meala) er en by i Irland. Byen er det administrative senteret i og største by i South Tipperary i Tipperary, selv om deler av byen ligger på andre siden av elven Suir, som er i County Waterford. Byen ligger i en dal omgitt av fjell og åser. Comeraghfjellene ligger i sør, mens man øst for byen finner Slievenamon. 

Byen klarte å stå i mot styrkene til Oliver Cromwell i 1650, som plyndret både Drogheda og Wexford.

Eksterne lenker 
 
 Visitclonmel.com – Turisme i Clonmel

Byer i Tipperary
VM i svømmesport 2007

VM i svømming 2007. Det tolvte verdensmesterskapet i svømming ble arrangert 17. mars til 1. april 2007 i Melbourne i Australia.

Menn

50 meter fri 
Finale 31. mars

100 meter fri 
Finale 29. mars

200 meter fri 
Finale 27. mars

400 meter fri 
Finale 25. mars

800 meter fri 
Finale 28. mars

1500 meter fri 
Finale 1. april

50 meter butterfly 
Finale 26. mars

100 meter butterfly 
Finale 31. mars

200 meter butterfly 
Finale 28. mars

50 meter rygg 
Finale 1. april

100 meter rygg 
Finale 27. mars

200 meter rygg 
Finale 30. mars

50 meter bryst 
Finale 28. mars

100 meter bryst 
Finale 26. mars

200 meter bryst 
Finale 30. mars

200 meter medley 
Finale 29. mars

400 meter medley 
Finale 1. april

4 x 100 meter fri 
Finale 25. mars

4 x 200 meter fri 
Finale 30. mars

4 x 100 meter medley 
Finale 1. april

5 kilometer 
18. mars

10 kilometer 
21. mars

25 kilometer 
25. mars

Kvinner

50 meter fri 
Finale 1. april

100 meter fri 
Finale 30. mars

200 meter fri 
Finale 28. mars

400 meter fri 
Finale 25. mars

800 meter fri 
Finale 31. mars

1500 meter fri 
Finale 27. mars

50 meter butterfly 
Finale 31. mars

100 meter butterfly 
Finale 26. mars

200 meter butterfly 
Finale 29. mars

50 meter rygg 
Finale 29. mars

100 meter rygg 
Finale 27. mars

200 meter rygg 
Finale 31. mars

50 meter bryst 
Finale 1. april

100 meter bryst 
Finale 27. mars

200 meter bryst 
Finale 30. mars

200 meter medley 
Finale 26. mars

400 meter medley 
Finale 1. april

4 x 100 meter fri 
Finale 25. mars

4 x 200 meter fri 
Finale 29. mars

4 x 100 meter medley 
Finale 31. mars

5 kilometer 
18. mars

10 kilometer 
20. mars

25 kilometer 
24. og 25. mars

Synkronsvømming

Kombinasjon 
Finale 18. mars

Solo  
Finale 19. mars

Duett  
Finale 20. mars

Lag 
Finale 21. mars

Solo (fritt program) 
Finale 22. mars

Duett (fritt prgram) 
Finale 23. mars

Lag (fritt program) 
Finale 24. mars

Svikt- og tårnstup menn

1 meter 
Finale 21. mars

3 meter 
Finale 23. mars

10 meter 
Finale 25. mars

Synkronstup 3 meter 
Finale 19. mars

Synkronstup 10 meter 
Finale 26. mars

Svikt- og tårnstup kvinner

1 meter 
Finale 23. mars

3 meter 
Finale 25. mars

10 meter 
Finale 21. mars

Synkronstup 3 meter 
Finale 26. mars

Synkronstup 10 meter 
Finale 19. mars

Vannpolo menn

Vannpolo damer

Medaljetabell 

 
Internasjonale mesterskap i Australia
Sport i Melbourne
Sport i Australia i 2007
DS «Nova»

DS «Nova» (kallesignal LFGP / LCUK) var et kombinert laste- og passasjerskip som ble overlevert Det Bergenske Dampskibsselskab (BDS) i 1925. Skipet var byggnummer 32 ved det franske verftet Ateliers et Chantiers de la Seine Maritime i Le Trait, og kjøpesummen var 853 712 kroner. Etter overleveringen ble skipet satt inn på ruten Bergen – Færøyene – Island. Vinteren 1939/1940 gikk hun som avløserskip i hurtigruten. DS «Nova» kom seg uskadet over til Storbritannia etter den tyske invasjonen i Norge 1940. Hun var en del av Nortraships flåte inntil freden i 1945. Etter krigen gikk skipet i rute mellom Bergen og Rotterdam i Nederland. I desember 1949 grunnstøtte DS «Nova» på Jæren og ble kondemnert. I 1950 ble vraket hugget opp.

Det Bergenske Dampskibsselskab hadde som tradisjon å navngi skipene sine etter fenomener og objekter på nattehimmelen. Nova (ny) er betegnelsen på lyssvake stjerner som plutselig mangedobler sin lysstyrke og blir synlige.

Historie 
Etter overleveringen i juli 1925 og fram til høsten 1939 gikk hun i rute fra Bergen til Færøyene og Island. I 1933 fikk skipet montert ekkolodd, og i 1937 ble lasterom 1 isolert for frakt av hvalkjøtt. I 1938 ble 3.-plass (3.klasse) ominnredet, og skipet fikk ny radio. Vinteren 1939/1940 gikk DS «Nova» som avløserskip i hurtigruten. Like etter det tyske angrepet på Norge 9. april 1940, lyktes det DS «Nova» å unnslippe til Storbritannia. Her ble hun først lagt i reserve for å tjene til en eventuell evakuering av regjeringen ved en tysk invasjon av England, før hun 30 juli 1940 ble sendt til Canada med norske flyvere. I ettertid ble hun en del av den frie handelsflåten som ble disponert av Nortraship. Etter den tyske kapitulasjonen i 1945 ble skipet tilbakeført til rederiet, og satt inn på ruten Bergen – Rotterdam. 19. desember 1949 var skipet underveis fra Antwerpen til Bergen med 38 passasjerer og stykkgods. På Jæren mellom Vig og Obrestad grunnstøtte hun og ble stående på skjæret 2 nautiske mil nord av Obrestad fyr. Skipet ble erklært totalvrak, og i april 1950 kjøpte Stavanger Skipsopphugning vraket og hugget det opp på stedet.

Skipet 
DS «Nova»s tonnasje var ved levering 1 382 bruttoregistertonn, 810 nettoregistertonn, og lasteevnen var 1 459 dødvekttonn. Lasterommenes volum var på totalt 1 750 m³ hvorav 358 m³ var isolert. Lasting og lossing foregikk ved hjelp av en kran forut og en kran akter. Hovedmaskinen var en kullfyrt trippel ekspansjon dampmaskin bygd av Ateliers et Chantiers de la Seine Maritime. Oppgitt ytelse var 900 ihk (indikerte hestekrefter), og 189 nhk (nominelle hestekrefter), noe som ga en toppfart på 10,5 knop. I 1947 ble kjelen ombygd til oljefyring. DS «Nova» var et toklasse-skip med 22 køyeplasser på 1.-plass, og 34 køyeplasser på 3.-plass.

Se også 
Liste over hurtigruteskip

Referanser

Eksterne lenker 
 Hurtigrutene.info – Omfattende uoffisiell side om hurtigrutene Besøkt 14. november 2008
 Mike Bents hurtigruteside – DS Nova (engelsk) Besøkt 14. november 2008
 

Norske dampskip
Hurtigruteskip
Nortraships flåte
Skip fra 1925
Skip bygget i Frankrike
1925 i Frankrike
Artikler i sjøfart-prosjektet
Advanced Linux Sound Architecture

Advanced Linux Sound Architecture (kjent under akronymet ALSA) er en komponent i Linuxkjernen som gir et grensesnitt for ustyrsdrivere til lydkort. Prosjektet startet som en utstyrsdriver til lydkortet Gravis Ultrasound den 4. november 1998, og ble integrert i versjon 2.5.5 av Linuxkjernen den 20. februar 2002. I versjon 2.6 erstattet ALSA den tidligere Open Sound System (OSS).

Bakoverkompatible lag finnes likevel.

Eksterne lenker 
 

Linuxkjernen
Programvare fra 1998
Grensesnitt for programvare
Palmett

Palmett (fra fransk - avledet fra palme, også kalt anthemion, fra gresk ανθέμιον, en blomst) er et kunstnerisk motiv basert på en vifteformet ornament med symmetrisk ordnede palmeblad. Det ble i stor grad benyttet i den greske og romerske tiden for å dekorere:
 Fronten av en antefix
 Den øvre del av en stele eller vertikal gravstein
 Innsnevringen av jonisk søyle på Erechtheum og dens fortsettelse som en dekorativ frise på veggene av det samme
 Cymatium, en modellering av cornice (fra italiensk i betydningen «kant», «framspring»)

Selv om det er generelt kjent som et vivendelornament ettersom det minner om denne blomsten er dens opprinnelse blomsten til akantusplanten.

Det er antatt at palmett har sin begynnelse i oldtidens Egypt og ble opprinnelig basert på egenskapene til ulike blomster, blant annet papyrus og lotusblomsten, eller lilje ved å representere nedre og øvre Egypt i deres fruktbare forbund før det ble assosiert med palmetreet. Fra de tidligste tider var det en sterk tilknytning mellom solen og palmett er antagelig også en tidlig form for glorie.

Referanser

Eksterne lenker 
 Ancient Egypt, the tree of life – Oldtidens Egypt, livets tre
 Plant Ornament : Its Origin and Development in the Ancient Near East – Planteornamentikk – opprinnelse og utvikling i Midtøsten i oldtiden

Symboler
Kunst
Aligarh muslimske universitet

Aligarh Muslim University  er et statlig universitet i India med campus i Aligarh i delstaten Uttar Pradesh 130 km sørvest for Delhi. 

Det ble opprettet i 1875 som Mohammadan Anglo-Oriental College av den muslimske reformatoren Syed Ahmed Khan. Den senere presidenten i Folkeforbundet, Aga Khan III, bidro til lærestedets utvikling i første halvdel av 1900-tallet. Ingeniørstudier ble startet opp på 1930-tallet.

Det tilbys mer enn 280 kurs til studenter av alle religioner og kaster. De 12 fakultetene er:
 Faculty of Agricultural Sciences 
 Faculty of Arts 
 Faculty of Commerce 
 Faculty of Engineering & Technology 
 Faculty of Law 
 Faculty of Life Sciences 
 Faculty of Management Studies & Research 
 Faculty of Medicine 
 Faculty of Science 
 Faculty of Theology 
 Faculty of Unani Medicine
 Faculty of Social Science

Ved universitetet var det ca. 30 000 studenter og 2 000 vitenskapelig ansatte i 2005. Studiene gis opp til doktorgradsnivå.

Eksterne lenker 
 

Universiteter i India
Uttar Pradesh
Utdanningsinstitusjoner etablert i 1875
1870-årene i India
Jamia Millia Islamia

Jamia Millia Islamia  (norsk: Det nasjonale muslimske universitet) er et statlig, nasjonalt universit i India med campus i New Delhi i delstaten Delhi, India. Det ble opprettet i 1920 av den muslimske teologen  Maulana Mehmud Hasan, med støtte fra Indias senere første president, Zakir Husain.

Bevegelsen bak universitetet deltok i en muslimsk motstand mot britisk styre, men da Mahatma Gandhi oppfordret til boikott av læresteder under britisk styre, brøt en gruppe akademikere ved Aligarh muslimske universitet ut og dannet det uregistrerte og ikke-akkrediterte Jamia Millia Islamia i Aligarh. Det flyttet til Delhi i 1925, under ledelse av Zakir Hussain. 

Fakultetene ved lærestedet er:
Faculty of Engineering and Technology
Faculty of Education (1938: Teachers Training College)
Faculty of Humanities and Languages
Faculty of Law
Faculty of Natural Sciences
Faculty of Social Sciences
Faculty of Architecture and Ekistics
Centre for Interdisciplinary Research in Basic Sciences (CIRBAS)

I 1988 ble dette lærestedet et såkalt Central university. Ved universitetet var det 10 400 studenter og 614 vitenskapelig ansatte i 2005. Studiene gis opp til mastergradsnivå.

Eksterne lenker 
 

Universiteter i India
Utdanningsinstitusjoner etablert i 1920
1920-årene i India
Pondicherry-universitetet

Pondicherry University  er et statlig universitetssystem i India med campus i Pondicherry (Puducherry) i delstaten av samme navn i India. Det ble opprettet i 1985 og er sentraluniversitet for Pondicherry, Lakkadivene, og Andamanene og Nikobarene.

Ved universitetet var det 1 600 studenter immatrikulert og 27 000 under fjernundervisning, samt ytterligere 25 000 ved de 56 underlagte høyskolene under dette universitetet. Det også 359 vitenskapelig ansatte i 2005. Studiene gis opp til mastergradsnivå.

Eksterne lenker
 

Universiteter i India
Pondicherry
Utdanningsinstitusjoner etablert i 1985
1985 i India
Ian Wright (fotballspiller)

Ian Wright (født 10. mars 1972) er en tidligere engelsk fotballspiller. Han spilte forsvar. 

Han startet sin karriere for Stoke City, senere Bristol Rovers, Hull City og Hereford United. I Hereford ble han også kaptein, og scoret 22 mål på 171 kamper her. 

Han avsluttet sin karriere i Chasetown FC, og la opp i februar 2007 på grunn av skade.

Eksterne lenker 
 

Engelske fotballspillere
Fotballspillere for Stoke City FC
Fotballspillere for Bristol Rovers FC
Fotballspillere for Hull City AFC
Fotballspillere for Hereford United FC
Anders Petersen

Anders Otto Petersen  (født 16. desember 1899, død 28. april 1966) var en dansk bokser som deltok i de olympiske leker 1920 i Antwerpen.

Petersen vant en olympisk sølvmedalje i boksing under OL 1920 i Antwerpen. Han kom på andreplass fluevekt, i finalen tapte han til Frankie Genaro fra USA. Det var 16 boksere fra ni nasjoner som stilte i den letteste vektklassen som ble avviklet i perioden 21. til 24. august 1920.

OL-medaljer 
 1920  Antwerpen -  Sølv i boksing, fluevekt  Danmark

Referanser

Eksterne lenker 
 

Danske boksere
Olympiske sølvmedaljevinnere for Danmark
Medaljevinnere under Sommer-OL 1920
Deltakere for Danmark under Sommer-OL 1920
Boksere under Sommer-OL 1920
Olympiske medaljevinnere i boksing
Drømmen

Drømmen er en dansk film fra 2006, regissert av Niels Arden Oplev som også har skrevet manuskriptet sammen med Steen Bille. 

Filmen skildrer ungdomsopprøret fra tiden og de unges kamp mot autoriteter. Drømmen har i 2006 og 2007 vunnet flere priser, blant annet Robertprisen for årets danske spillefilm.

Handling 
Filmen handler om Lindum Svendsen som er en meget streng inspektør på en sort skole i 1960-årenes Danmark. En dag kommer den nyutdannede og langhårete Freddie Svale til skolen som lærer. De to har absolutt ikke samme mening om pedagogikk, og da Svendsen en dag mishandler eleven Fritz, blir skillene for alvor trukket opp. Sammen med guttens foreldre beslutter Svale å gjøre opp med inspektørens redselsregime.
Skoleinspektøren river Fritz' (Eller Martin som han selv foretrekker å bli kalt) øre halvt av, etter at han ble tatt på fersken i å utspionere jentegarderoben. Også begynner debatten om man bør avskjedige skoleinspektøren, eller sende Fritz til en spesialskole.

Medvirkende 
 Janus Dissing Rathke (Frits)
 Bent Mejding (Lindum-Svendsen)
 Anders W. Berthelsen (Freddie Svale)
 Jens Jørn Spottag (Peder Frits' far)
 Anne-Grethe Bjarup Riis (Stine – Frits' mor)
 Gyrd Løfqvist (Farfar)
 Elin Reimer (Farmor)
 Peter Hesse Overgaard (Erling)
 Steen Stig Lommer (Lærer Olsen)
 Kurt Ravn (Skolelæge)
 Peter Schrøder (Kordegn)
 Sarah Juel Werner (Iben)
 Lasse Borg (Søren)
 Joy-Maria Frederiksen (Ibens Mor)
 Tina Gylling Mortensen (frk Birk)
 Stig Hoffmeyer (Pastoren)
 Birgit Conradi (Pastorens Kone)
 Lise Stegger (Magrethe)
 Nis Bank-Mikkelsen (Stamme Anders)
 Katrine Jensenius (Frk Kvist)
 Helle Merete Sørensen (Lindum-Svendsens kone)
 Helene Ravn Jedzini (Frk Larsen)

Referanser

Eksterne lenker 
 
 

Danske dramafilmer
Filmer fra 2006
Filmer basert på virkelige hendelser
Danskspråklige filmer
Robertprisen for årets danske spillefilm
Filmer regissert av Niels Arden Oplev